### Beslutning

Sagens behandling blev udsat i byrådets møde den 10. juni 2020.

**Beslutningsforslag fra SF, RV, EL og Conny Christensen**

[adresse] om at [adresse] skal tage imod uledsagede flygtningebørn fra flygtningelejre i [adresse].

Det foreslås besluttet:

At Byrådet beder Borgmester Joachim Johansen at rette henvendelse til udlændinge- og integrationsministeren med henblik på at gøre det muligt for [adresse] at tilslutte sig initativet fra foreløbig 10 Europæiske storbyer om at tage imod uledsagede flygtningebørn fra flygtningelejre i [adresse] i regi af ”Eurocities Solidarity Cities Initative”.

Motivation:

Selvom mediedækningen ikke er den samme som tidligere, udspiller der sig stadigvæk en humanitær katastrofe i de overfyldte flygtningelejre i [adresse] og ved den græsk/ tyrkiske grænse.

Her lever flygtninge under uværdige og forfærdelige forhold, og blandt flygtningene er der en stor gruppe uledsagede børn. De uledsagede flygtningebørn udgør en særlig sårbar gruppe, og de har brug for vores hjælp.

Det er indtil nu desværre ikke lykkedes at løse denne krise på regeringsniveau, og bystyrerne i Europæiske storbyer, deriblandt [adresse] og [adresse], har derfor tilbudt deres hjælp til EU.

Byerne har i regi af ”Eurocities Solidarity Cities” henvendt sig til EU den 22/4- 2020med et ønske om at samarbejde med nationale og europæiske myndigheder for at tilbyde uledsagede flygtningebørn et hjem og en tilværelse. Som medlem af Eurocities vil det være oplagt at [adresse] også bidrager til at løfte denne opgave og dermed hjælper med at bringe en meget sårbar og udsat gruppe børn og unge i sikkerhed.

Forslagsstillerne ønsker, at Borgmesteren retter henvendelse til udlændinge- og integrationsministeren med henblik på at gøre det muligt for [adresse] at tilslutte sig initiativet.

Andrea Bertelsen, Enhedslisten de rød-grønne

Abelone Lauridsen, Radikale Venstre

Katrine Toft, Socialistisk Folkeparti

Conny Christensen, ufp

### Sagens forløb

10-06-2020 Aarhus Byråd
Sagens behandling blev udsat i byrådets møde den 10. juni 2020.
 24-06-2020 Aarhus Byråd
Sagens behandling blev udsat i byrådets møde den 24. juni 2020.
 12-08-2020 Aarhus Byråd

Byrådet kunne ikke tiltræde forslaget i byrådets møde den 12. august 2020.

Socialistisk Folkepartis, Radikale Venstres, Enhedslisten de Rød-Grønnes og Viola Henriksen byrådsgruppers forslag blev støttet af et mindretal bestående af forslagsstillerne.